Til tross for at de skandinaviske land regnes likestilte og skårer svært høyt på FNs likestillingsindeks, er arbeidsmarkedet svært kjønnsdelt. I Norge har dette blitt omtalt som «det norske likestillingsparadokset». I skandinaviske land er kvinner i flertall i offentlig sektor, omsorgs‐ og undervisningsyrker, mens menn i større grad arbeider i privat sektor og har tekniske yrker. Menn befinner seg også i større grad i lederstillinger i Norge.